CELEX: 62018TN0611
Language: et
Date: 2018-10-09 00:00:00
Title: Kohtuasi T-611/18: 9. oktoobril 2018 esitatud hagi – Pharmaceutical Works Polpharma versus EMA

17.12.2018   
            
            
               ET
            
            
               Euroopa Liidu Teataja
            
            
               C 455/29
            
         
      9. oktoobril 2018 esitatud hagi – Pharmaceutical Works Polpharma versus EMA
      (Kohtuasi T-611/18)
      (2018/C 455/38)
      Kohtumenetluse keel: inglise
      
         Pooled
      
      
         Hageja: Pharmaceutical Works Polpharma S.A. (Starogard Gdański, Poola) (esindajad: advokaadid M. Martens, N. Carbonnelle ja solicitor S. Faircliffe)
      
         Kostja: Euroopa Ravimiamet (EMA)
      
         Nõuded
      
      Hageja palub Üldkohtul:
      
                  —
               
               
                  tühistada EMA 30. juuli 2018. aasta otsus, millega jäeti rahuldamata hageja müügiloataotlus ravimile Dimethyl Fumarate Polpharma, mis on ravimi Tecfidera geneeriline versioon;
               
            
                  —
               
               
                  mõista kohtukulud välja EMA’lt.
               
            
         Väited ja peamised argumendid
      
      Hagi põhjenduseks esitab hageja ühe ainsa väite.
      Vaidlustatud otsusega jäeti hageja müügiloataotlus ravimile Dimethyl Fumarate Polpharma rahuldamata põhjusel, et viidatud toote suhtes kehtib väidetavalt andmekaitseaeg.
      ELTL artikli 277 alusel esitatud õigusvastasust puudutav vastuväide on suunatud otsuse vastu anda müügiluba originaalravimile, kuna selles on ilmselgelt vale järeldus selle toote erinevuse kohta tootest Fumaderm „üldise müügiloa“ seisukohast. Oma ainsas väites väidab hageja, et õigusvastasust puudutav vastuväide on vastuvõetav ja hästi põhjendatud, vaidlustatud otsuse põhjendus selle kohta, et hageja müügiloataotlust mitte rahuldada, ei ole ELTL artikli 296 alusel vastuvõetav.